சியாமளாராணி சந்திரன்

**சியாமளாராணி சந்திரன்** அல்லது **சாமலாராணி சந்திரன்** (பிறப்பு: திசம்பர் 12, 1998); (மலாய்; ஆங்கிலம்: *Shahmalarani Chandran*) என்பவர் குமிட்டே கலையில் சிறப்பு பெற்ற மலேசிய கராத்தே வீரர்; **உலக கராத்தே போட்டி** *([[:en:World Karate Championships|World Karate Championships]])*; மற்றும் **ஆசிய கராத்தே போட்டி** ஆகிய போட்டிகளில் வெள்ளிப் பதக்கம் பெற்றவர் ஆவார்

ஆசியான் பல்கலைக்கழக விளையாட்டுகளில் *([[:en:ASEAN University Games|ASEAN University Games]])*, தென்கிழக்கு ஆசிய விளையாட்டுப் போட்டிகள் மற்றும் ஆசிய கராத்தே வெற்றிவாகை போட்டிகளிலும் *([[:en:Asian Karate Championships|Asian Karate Championships]])* பல பதக்கங்களை வென்றவர் என சாமலாராணி அறியப்படுகிறார்.

## வாழ்க்கை
1998 திசம்பர் 12-ஆம் தேதி, சிலாங்கூர், சா ஆலாம், சுங்கை ரெங்கம் புறநகர்ப் பகுதியில் பிறந்த சியாமளாராணி; தன் தொடக்கக்கல்வியை சுங்கை ரெங்கம் தமிழ்ப்பள்ளியில் *([[:ms:Sekolah Jenis Kebangsaan (T) Sungai Renggam|Sekolah Jenis Kebangsaan (T) Sungai Renggam]])* பெற்றார். அங்கு ஆறாம் வகுப்பு வரை பயின்ற பின்னர், 2011-ஆம் ஆண்டு தாமான் செரி மூடா இடைநிலைப் பள்ளியில் *([[:ms:Sekolah Menengah Kebangsaan Taman Sri Muda|Sekolah Menengah Kebangsaan Taman Sri Muda]])* தன் கலவியைத் தொடர்ந்தார். 

பின்னர் சுபாங் ஜெயா டெய்லர் கல்லூரியில் *([[:en:Taylor's College|Taylor's College]])* இளங்கலை கணக்கியல் துறையில் பட்டத்தைப் பெற்றார். தற்போது அதே கல்லூரியில் 2020-ஆம் ஆண்டில் இருந்து ஆசிரியராகவும் பணிபுரிகிறார். தன்னுடைய 12-ஆவது வயதில் கராத்தே கற்றுக் கொள்வதற்கு முன்பு, குறுக்கோட்டம் மற்றும் நீண்ட தூர ஓட்டப்பந்தயங்களில் ஈடுபட்டார்.

## தொழில் வாழ்க்கை
மே 2022 இல், சியாமளாராணி 2021 தென்கிழக்கு ஆசிய விளையாட்டுப் போட்டிகளில் பங்கேற்று குமிட்டே −50 கிலோ எடைப் பிரிவில் தங்கப் பதக்கம் வென்றார். 2022 சூலை மாதம், ஆசியான் பல்கலைக்கழக விளையாட்டுப் போட்டிகளில் *([[:en:Karate at the 2022 ASEAN University Games|Karate at the 2022 ASEAN University Games]])* பங்கேற்று, குமிட்டே −50 கிலோ; மற்றும் குழு குமிட்டே போட்டிகளில் தங்கப் பதக்கம் வென்றார்.

2022 ஆகத்து மாதம், அவர் துருக்கி 2021 இசுலாமிய ஒற்றுமை விளையாட்டுப் போட்டிகளில் *([[:en:2021 Islamic Solidarity Games|2021 Islamic Solidarity Games]])* போட்டியிட்டு மூன்றாம் நிலையில் வெற்றி பெற்றார். 2023 தென்கிழக்கு ஆசிய விளையாட்டுப் போட்டிகளில் குமிட்டே −50 கிலோ பிரிவில் சியாமளாராணி போட்டியிட்டு இறுதிப் போட்டியில் ஜுன்னா சுகியை *([[:en:Junna Tsukii|Junna Tsukii]])* எதிர்கொண்டார். அந்தப் போட்டி சமநிலையில் முடிந்த பிறகு, நடுவர்கள் சியாமளாராணிக்கு சாதகமாக முடிவு வழங்கினார். சீனா ஆங்சாவ் நகரில் நடைபெற்ற 2022 ஆசிய விளையாட்டுப் போட்டிகளில் பெண்களுக்கான 50 கிலோ எடைப் பிரிவிலும் அவர் போட்டியிட்டார்.

### உலக கராத்தே போட்டி

2024-ஆம் ஆண்டு ஆசியான் பல்கலைக்கழக விளையாட்டுகளில் *([[:en:2024 ASEAN University Games|2024 ASEAN University Games]])* குமிட்டே −50 கிலோ; மற்றும் குழு குமிட்டே போட்டிகளில் வெண்கலப் பதக்கத்தை வென்றார். பின்னர் அவர் ஆசிய கராத்தே வெற்றிவாகைப் போட்டியில் *([[:en:2024 Asian Karate Championships|2024 Asian Karate Championships]])* பங்கேற்று குமிட்டே −50 கிலோ போட்டியில் வெண்கலப் பதக்கத்தை வென்றார்.

மே 2025-இல், ஆசிய கராத்தே வெற்றிவாகைப் போட்டியில் *([[:en:2025 Asian Karate Championships|2025 Asian Karate Championships]])* சியாமளாராணி போட்டியிட்டார். அதில் அவர் குமிட்டே −50 கிலோ போட்டியில் வெள்ளிப் பதக்கம் வென்றார். அந்தப் போட்டியில் அவர் குல்சன் அலிமர்தனோவா *([[:en:Gulshan Alimardanova|Gulshan Alimardanova]])* என்பவரிடம் தோல்வியடைந்தார். 2025 நவம்பரில், அவர் உலக கராத்தே வெற்றிவாகைப் போட்டியில் *([[:en:2025 World Karate Championships|2025 World Karate Championships]])* போட்டியிட்டார். அந்தப் போட்டியில் அவர் குல்சன் அலிமர்தனோவா என்பவரிடம் தோல்வியடைந்தார்.

### தென்கிழக்காசிய விளையாட்டுகளில் தங்கம்

2015 தென்கிழக்கு ஆசிய விளையாட்டுப் போட்டிகளில் *([[:en:Karate at the 2025 SEA Games|Karate at the 2025 SEA Games]])* சியாமளாராணி தன்னுடைய 27-ஆவது பிறந்தநாளில், பெண்களுக்கான குமிட்டே 50 கிலோ எடைப் பிரிவில் தங்கப் பதக்கம் வென்றார்.

## மேலும் காண்க
* '''சியாமளாராணி சந்திரன் படங்கள்'''

## மேற்கோள்

## வெளி இணைப்புகள்
* '''காணொளி - 2025 'சி' விளையாட்டுப் போட்டி;''' கராத்தே அரங்கில் இரு தங்கம்

பகுப்பு:1998 பிறப்புகள்
பகுப்பு:வாழும் மக்கள்
பகுப்பு:மலேசிய இந்தியர்கள்
பகுப்பு:மலேசிய விளையாட்டு வீரர்கள்
பகுப்பு:தமிழ்ப் பெண் விளையாட்டு வீரர்கள்
பகுப்பு:மலேசியத் தடகள விளையாட்டு வீரர்கள்
பகுப்பு:மலேசியத் தமிழ்ப் பெண்கள்
பகுப்பு:சிலாங்கூர் மக்கள்